Coordenadas: 58°12′N 68°16′L﻿ / ﻿58.200, -68.267

**Tobolsk** (en ruso: *Тобо́льск*, tártaro: *Tubıl*) foi a capital histórica de Siberia, e actualmente unha cidade ordinaria do óblast de Tiumen, en Rusia. Está localizada na confluencia dos ríos Tobol e Irtish.

Historia
--------

Tobolsk foi fundada polos cosacos comandados polo seu líder Iermak Timofeevich entre 1585 e 1586 durante o primeiro avance ruso en Siberia. Preto das ruínas de Qashliq, capital do Khanato de Siberia. Isto fíxose co asentimento da Gobernación de Siberia e prosperou grazas ao comercio con China e Bukhara. Foi aí onde se estableceron a primeira escola, o primeiro teatro e o primeiro xornal de Siberia.

Debido aos desacordos administrativos do territorio, Tobolsk deixou o asento do Gobernador xeral de Siberia Occidental ata que fose trasladado a Omsk de 1820 a 1830. Homenaxeando á autoridade da cidade, moitas cidades siberianas tiñan as súas armas orixinais e mostran a insignia de Tobolsk, entre elas, Omsk, Tiumén e Tomsk. Omsk honra a herdanza até este día.

Até a Revolución rusa de 1917, a cidade servía como a capital de gobernatura de Tobolsk. Vasilii Perov e Dmitri Mendeleev (creador da táboa periódica), foron os habitantes máis famosos da cidade. A importancia da cidade diminuíu cando o Ferrocarril Transiberiano evitouno no seu percorrido, nos anos 1890.

Entre os edificios seculares notorios da cidade atópase esta casa construída polo comerciante e recadador de impostos Kuklin despois dun incendio que arrasou coa cidade en 1788.

En agosto de 1917, despois da Revolución de Febreiro, o Tsar Nicolao II de Rusia e a súa familia foron exiliados aquí polo Goberno provisional e aloxados na antiga casa do Gobernador xeral, antes de ser trasladados polas forzas bolxeviques a Ekaterimburgo. 

A economía do Tobolsk moderno céntrase nunha refinaría de petróleo principalmente. Tamén se conservan algunhas artesanías tradicionais, como a talladura de óso.

Monumentos
----------

Tobolsk é a única cidade de Siberia e unha das poucas en Rusia que ten un *Kremlin* ou fortaleza de pedra, construída ao redor dos séculos XVII e XVIII. As paredes brancas e torres do conxunto de igrexas e edificios están espectacularmente situados sobre unha alta beira do río. Foron declarados un tesouro nacional histórico e arquitectónico en 1870.

Os monumentos principais do Kremlin son a Catedral de Santa Sofía (1683-1686), o patio mercante (1703-1705), o palacio episcopal (1773-1775), e a suposta Cámara Sueca (1713-1716), con seis corredores barrocos. A cidade contén notables igrexas barrocas e neoclásicas a partir dos séculos XVIII e XIX. Tamén significativo é un monumento de granito dedicado a Iermak Timofeevich, construído por Alexander Brullov en 1839.

Galería
-------

* A Mansión do Gobernador de Tobolsk, onde a familia imperial rusa estivo en cativerio, entre agosto de 1917 e abril de 1918A Mansión do Gobernador de Tobolsk, onde a familia imperial rusa estivo en cativerio, entre agosto de 1917 e abril de 1918
* A cidade en 1898.A cidade en 1898.
* Vista de Tobolsk en 1910, fotografía a cor feita por Sergéi Prokudin-Gorski.Vista de Tobolsk en 1910, fotografía a cor feita por Sergéi Prokudin-Gorski.
* Vista da cidade en 1912.Vista da cidade en 1912.
* Muíños de vento preto de Tobolsk en 1912.Muíños de vento preto de Tobolsk en 1912.
* A antiga casa de comercio en 2004.A antiga casa de comercio en 2004.

Notas
-----

1. ↑  Official website of Tobolsk. General Information Arquivado 07 de xaneiro de 2023 en Wayback Machine. *(en ruso)*
2. ↑  "Всероссийская перепись населения 2010" (en ruso). Arquivado dende o orixinal o 01 de xuño de 2015. Consultado o 28 de xaneiro de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tobolsk Modificar a ligazón no Wikidata*** |

### Outros artigos

* Siberia

|  |  |
| --- | --- |
| Control de autoridades | 
* Wd: Q168782
* WorldCat
* VIAF: 145455255
* BNF: 119753904
* BRE: 4194566
* EBID: ID
* GeoNames: 1489530
* GND: 4257746-9
* LCCN: n83140157
* MusicBrainz: ID
* NKC: ge187671
* OSM: 3348770
* SUDOC: 027786285
* Treccani: tobolsk

 |